-
Mawu laami sane nɛ e ngɛ klɔuu ɔ, Kristo (1-5)
-
Nyɛɛ hyɛ nyɛ he nɛ hi ngɛ nɔ sisili a he (6-15)
-
Nɔ́ ɔ nitsɛnitsɛ ɔ ji Kristo (16-23)
Anɛ o maa suɔ nɛ o kane munyu nɛ ɔ ngɛ %% mi lo?
2 Ejakaa i suɔ nɛ nyɛ yɔse dengme nɛ i ngɛ gboe wawɛɛ ngɛ nyɛ he, kɛ ni nɛmɛ nɛ a ngɛ Laodikea a kɛ nihi tsuo nɛ a nɛ mi hɛ mi kɛ hɛ mi* hyɛ ɔmɛ a he ɔ. 2 I ngɛ jã pee konɛ a to a tsui nɔ nine, nɛ a tsa pɛpɛɛpɛ kɛ pee kake ngɛ suɔmi mi, nɛ a ná ní nami ɔmɛ tsuo nɛ jeɔ a nɔ́ sisi numi ɔ he nɔ mi mami nɛ pi si ɔ mi ɔ, konɛ a ná Mawu laami sane nɛ e ngɛ klɔuu ɔ he nile nitsɛnitsɛ ɔ, lɔ ɔ ji Kristo. 3 A ngɔ juɛmi kɛ nile juetlihi tsuo kɛ laa ngɛ e mi saminya. 4 I ngɛ enɛ ɔ dee konɛ nɔ ko nɛ ko ngɔ yi mi plɛmi munyuhi kɛ sisi nyɛ. 5 E ngɛ mi kaa i be nyɛ ngɔ ngɛ he lo mi, se i kɛ nyɛ ngɛ ngɛ mumi mi, nɛ i ngɛ nyae kaa i na nyɛ blɔ nya tomi kpakpa a kɛ bɔ nɛ hemi kɛ yemi nɛ nyɛ ngɛ ngɛ Kristo mi ɔ mi wa ha a. 6 Enɛ ɔ he ɔ, kaa bɔ nɛ nyɛ pɛtɛ Kristo Yesu, nɛ ji Nyɔmtsɛ ɔ he ɔ, nyɛɛ ya nɔ nɛ nyɛɛ nyɛɛ ngɛ e mi, 7 konɛ nyɛ sipoku nɛ ya zu mi, nɛ a fia nyɛ kɛ ma si ngɛ e mi, nɛ nyɛ he nɛ wa wawɛɛ ngɛ hemi kɛ yemi ɔ mi, kaa bɔ nɛ a tsɔɔ nyɛ nɛ nyɛ ngɛ nɔ bee babauu kɛ si nami ɔ. 8 Nyɛɛ hyɛ nyɛ he nɛ hi nɛ nɔ ko nɛ ko ngɔ je mi nile kɛ yaka sisimi kɛ ngɔ nyɛ nyɔguɛ ngɛ adesa kusumihi nya, ngɛ je ɔ mi sisije níhi a nya, se pi ngɛ Kristo blɔ fa mi; 9 ejakaa e mi nɛ Mawu su ɔ hyimi ɔ tsuo hiɔ ngɛ nɔmlɔ tso su mi. 10 Lɔ ɔ he ɔ, nyɛ gu nɔ nɛ e ji yi kɛ ha nɔ yemi kɛ blɔ nya tsuo ɔ nɔ kɛ ná hyimi. 11 Ngɛ huɛ bɔmi nɛ ngɛ nyɛɛ kɛ lɛ nyɛ kpɛti ɔ he je ɔ, nyɛ hu a po nyɛ kɛ Kristo nɔ pomi ɔ, nɛ ji nɔ pomi nɛ pi nine nɛ a kɛ poɔ kɛ gu he lo nɔmlɔ tso ɔ nɛ a je kɛ fɔ he ɔ nɔ. 12 Ejakaa a pu nyɛɛ kɛ lɛ ngɛ e baptisimi ɔ mi, nɛ kɛ gu huɛ bɔmi nɛ ngɛ nyɛɛ kɛ lɛ nyɛ kpɛti ɔ nɔ ɔ, a tle nyɛ hu si kɛ bla kɛ gu nyɛ hemi kɛ yemi ngɛ Mawu, nɔ nɛ e tle lɛ si kɛ je gbeje ɔ he wami ní tsumi ɔ mi ɔ nɔ. 13 Jehanɛ se hu ɔ, e ngɛ mi kaa jinɛ nyɛ gbo ngɛ nyɛ tɔmi ɔmɛ kɛ mɔmlɔtɔtsɛmɛ nɛ nyɛ ji ngɛ he lo mi ɔ mi mohu, se Mawu ha nɛ nyɛɛ kɛ lɛ tsuo nyɛ ba wami mi. E je mi mi jɔmi mi nɛ e ngɔ wa tɔmi ɔmɛ tsuo kɛ pa wɔ 14 nɛ e tsu* famihi nɛ a kɛ ninehi ngma nɛ teɔ si kɛ woɔ wɔ ɔ. E je lɔ ɔ kɛ je blɔ mi kɛ gu kami nɛ e ka kɛ wo sɛumi tso* ɔ he ɔ nɔ. 15 E kpɔ nɔ yemi ɔmɛ kɛ blɔ nya amɛ a he níhi tsuo ngɛ a he nɛ e ngɔ mɛ kɛ tsɔɔ ngɛ ma hɛ mi kaa nihi nɛ a ye a nɔ kunimi, nɛ e gu lɔ ɔ* nɔ kɛ nyɛɛ a hɛ mi ngɛ kunimi yemi he ako simi mi. 16 Enɛ ɔ he ɔ, nyɛ ko ha nɛ nɔ ko nɛ kojo nyɛ ngɛ nɔ́ nɛ nyɛ yeɔ kɛ nɔ́ nɛ nyɛ nuɔ aloo ngɛ gbijlɔ ko aloo nyɔhiɔ ehe ɔ aloo he jɔɔmi ligbi ko yemi he. 17 Jamɛ a ní ɔmɛ ji níhi nɛ maa ba amɛ a nini, se nɔ́ ɔ nitsɛnitsɛ ɔ ji Kristo ɔ nɛ. 18 Nyɛ ko ha nɛ adesa ko nɛ e bua jɔɔ lakpa he si bami kɛ bɔfohi a jami henɔ ko he, nɔ nɛ níhi nɛ e na amɛ a nɔ "nɛ e daa"* a, nɛ́ e ha nɛ kunimi yemi jlasi ɔ nɛ bɔ nyɛ. Ngɛ anɔkuale mi ɔ, e he lo ɔ juɛmi ɔ ha nɛ e pee pupuupu nɛ́ sisi numi be he, 19 nɛ e hɛɛ we yi ɔ mi kpɛii, nɔ nɛ a guɔ e nɔ kɛ haa nɔmlɔ tso ɔ tsuo níhi, nɛ e tsaa pɛpɛɛpɛ kɛ peeɔ kake kɛ guɔ e kpɔji nya amɛ kɛ wu nya pani ɔmɛ a nɔ, nɛ e haa nɛ e waa kɛ wami nɛ jeɔ Mawu ngɔ ɔ. 20 Ke nyɛɛ kɛ Kristo tsuo gbo ngɛ je ɔ mi sisije ní ɔmɛ a blɔ fa mi ɔ, lɛɛ mɛni he je nyɛ hiɔ si kaa nihi nɛ loloolo ɔ, a piɛɛ je ɔ he kɛ gu nyɛ he nɛ nyɛ yaa nɔ nɛ nyɛɛ kɛ woɔ fami ɔmɛ a sisi: 21 "Koo pɛtɛ he, nɛ koo sa o nya, nɛ koo ta he hulɔ," 22 nɛ́ e kɔɔ níhi nɛ ke a kɛ ngɛ ní tsue nɛ a puɛɔ ngɛ adesahi a kitahi kɛ a tsɔɔmihi a nya a he ɔ? 23 E ngɛ mi kaa nɔ́ nɛ juɛmi ngɛ jamɛ a ní ɔmɛ a mi ngɛ jami henɔ ko nɛ mɛ nitsɛmɛ a ngɔ kɛ fɔ a nɔ, kɛ lakpa he si bami, nɔmlɔ tso ɔ yi mi wami ɔ mi mohu, se a he be se nami, nɛ a kɛ be nyɛe maa tsi níhi nɛ he lo ɔ suɔ ɔmɛ a nya.